open-index/open-wikipedia-markdown huggingface dataset:
การเข้ารหัสแบบกุญแจอสมมาตร

**การเข้ารหัสแบบกุญแจอสมมาตร** () หรือ **การเข้ารหัสกุญแจสาธารณะ** () คือระบบการเข้ารหัสโดยใช้กุญแจที่เข้าคู่กัน กุญแจแต่ละคู่จะประกอบด้วย **กุญแจสาธารณะ** () และ **กุญแจส่วนตัว** ()  คู่ของกุญแจนั้นจะสร้างขึ้นโดยใช้อัลกอริทึมเข้ารหัสที่มีพื้นฐานมาจากปัญหาทางคณิตศาสตร์ที่เรียกว่าฟังก์ชันวันเวย์ () ความปลอดภัยของ**การเข้ารหัสแบบกุญแจอสมมาตร**จะเกิดขึ้นได้หาก**กุญแจส่วนตัว**ถูกเก็บเป็นความลับ ส่วน**กุญแจสาธารณะ**นั้นสามารถแจกจ่ายออกไปได้โดยที่ไม่ส่งผลเสียต่อความปลอดภัย

ใช้เข้ารหัสจะแตกต่างกับกุญแจที่ใช้ถอดรหัส นั่นคือการเข้ารหัสและการถอดรหัสจำเป็นต้องใช้กุญแจเป็นคู่ โดยที่บุคคลที่จะเข้ารหัสข้อมูลจะได้รับ **กุญแจสาธารณะ** (public key) ในการเข้ารหัส ส่วนบุคคลที่สามารถถอดรหัสได้คือบุคคลที่มี **กุญแจส่วนตัว** (private key) เท่านั้น กล่าวคือใคร ๆ ก็สามารถเข้ารหัสได้เพราะทุกคนมีกุญแจสาธารณะ แต่จะมีคนเดียวเท่านั้นที่ถอดรหัสได้คือคนที่มีกุญแจส่วนตัวซึ่งต้องถูกเก็บไว้อย่างรัดกุม
**การเข้ารหัสแบบกุญแจอสมมาตร** นั้นเป็นหลักการพื้นฐานในกลไกเข้ารหัสในปัจจุบัน รวมไปถึงแอปพลิเคชันและโพรโทคอลต่างๆ เพื่อให้สามารถเก็บความลับได้ ยืนยันความถูกต้องได้ และไม่สามารถตีกลับการเป็นผู้เขียน ()ได้ มาตรฐานอินเตอร์เน็ตจำนวนมากจึงพึ่งพิง**การเข้ารหัสเช่น แบบกุญแจอสมมาตร** เช่น TLS, SSH, S/MIME และ PGP อัลกอริทึม**การเข้ารหัสแบบกุญแจอสมมาตร**นั้น บางตัวใช้ในการกระจายกุญแจ () บางตัวใช้ในการลงลายเซ็นดิจิตัล () บางตัวก็ทำได้ทั้งสองอย่างเช่นอาร์เอสเอ () เมื่อเทียบกับ การเข้ารหัสแบบกุญแจสมมาตรแล้ว **การเข้ารหัสแบบกุญแจอสมมาตร**นั้นทำงานได้ช้ากว่า และช้าเกินไปสำหรับวัตถุประสงค์หลายประการ  ระบบเข้ารหัสปัจจุบันจึงนิยมที่จะใช้ทั้งการเข้ารหัสแบบกุญแจสมมาตรและการเข้ารหัสแบบกุญแจอสมมาตร ส่วนใหญ่จะอยู่ในรูปแบบที่ใช้การเข้ารหัสแบบกุญแจอสมมาตรในการแลกเปลี่ยนกุญแจลับอย่างปลอดภัย แล้วจึงใช้กุญแจลับนั้นในการเข้ารหัสแบบกุญแจสมมาตรต่อไป

## อ้างอิง
โชเน็ง

**มังงะโชเน็ง** (ญี่ปุ่น : 少年漫画 โรมาจิ : Shōnen Manga) ชื่อนำมาจากการทับศัพท์คำว่า 少年 แปลตรงตัวว่า "หนุ่มน้อย" ซึ่งหมายถึงผู้ชายอายุระหว่าง 12 ถึง 18 ปี สำหรับภายนอกประเทศญี่ปุ่น คำว่าโชเน็งถูกใช้เป็นคำเรียกการ์ตูนญี่ปุ่น ที่มีเด็กวัยรุ่นชายเป็นกลุ่มเป้าหมายหลัก มังงะโชเน็งเป็นการ์ตูนประเภทที่เป็นที่นิยมที่สุด และขายดีที่สุด

การ์ตูนญี่ปุ่นแนวโชเน็งส่วนใหญ่ เป็นเรื่องของการต่อสู้ (ไม่ว่าจะเป็นการรบราฆ่าฟัน หรือการต่อสู้ในสนามกีฬา) และมักมีการแทรกมุขตลก เพื่อไม่ให้เรื่องหนักจนเกินไป ตัวละครหลักส่วนมากเป็นผู้ชาย ซึ่งจุดสำคัญของเรื่องมักเป็นมิตรภาพระหว่างตัวละครชาย ขณะที่ตัวละครหญิงในเรื่อง ส่วนมากจะมีหน้าตาและรูปร่างสวยงามเกินความเป็นจริง สไตล์ในการวาดภาพของการ์ตูนแนวโชเน็งจะไม่หวานแหวว และละเอียดอ่อนเหมือนกับการ์ตูนแนวโชโจะ 

การ์ตูนแนวโชเน็งหลาย ๆ เรื่องมีกลุ่มผู้ติดตามหญิงที่นำเนื้อเรื่องและตัวละครในเรื่องไปเขียนโดจินชิและแฟนฟิกชันแนวยาโออิและโชตะคอน

ความหมายของชื่อ 少年 (Shōnen โชเน็ง) คำว่าโชเน็ง มาจากตัวคันจิในภาษาญี่ปุ่น คือตัวคันจิ 少 (Shō) แปลว่า เล็ก,น้อย และตัวคันจิ 年 (nen) แปลว่า ปี แปลว่า"เด็กผู้ชาย,เด็กชาย" และผสมกับคำว่า 漫画 (Manga มังงะ) ดังนั้น (少年漫画 Shōnen Manga) จึงมีความหมายว่า"มังงะสำหรับเด็กผู้ชายวัยรุ่น" ประเภทนี้ในภาษาไทยเรียกกันติดปากว่า"การ์ตูนผู้ชาย"

## อ้างอิง

## แหล่งข้อมูลอื่น
* *[http://www.moj.go.jp/KYOUSEI/kyouse04.html Shōnen-in]*, *[https://gamersdiscussionhub.com/addictive-modern-shonen-anime Shonen list] * reformatory (Ministry of Justice site)


โชเน็ง
เซเน็ง

**มังงะเซเน็ง** () เป็นแนวการ์ตูนญี่ปุ่นที่เน้นกลุ่มผู้ชายอายุ 18-25 ปีเป็นกลุ่มเป้าหมายหลัก มีเนื้อหาที่หลากหลาย เช่น แนวทดลอง แนวเน้นความน่ารักของตัวละครเป็นจุดขาย  ด้วยเหตุนี้การ์ตูนแนวเซเน็งหลายเรื่องจึงถูกจัดอยู่ในกลุ่มโชโจะ () และโชเน็น () ด้วย

การที่จะบอกว่าการ์ตูนเรื่องใดเป็นการ์ตูนเซเน็งคือการดูว่าตัวอักษรคันจิเป็นตัวอะไร ถ้ามีกำกับส่วนมากจะเป็นแนวเซเน็ง ถ้าไม่มีแสดงว่าการ์ตูนเรื่องนั้นมีเป้าหมายเป็นกลุ่มอื่น การดูนิตยสารที่ตีพิมพ์ก็เป็นอีกวิธีหนึ่ง โดยนิตยสารการ์ตูนที่ขึ้นต้นชื่อด้วยคำว่า "ยัง" (young) คือ ต่ำกว่า 16 ห้ามอ่าน มักจะเป็นนิตยสารการ์ตูนเซเน็ง เช่น ยังจัมป์ ยังแอนิมอล เป็นต้น นิตยสารการ์ตูนเซเน็ง อื่น ๆ ที่มีชื่อเสียง ได้แก่ อุลตร้าจัมป์ อาฟเตอร์นูน และบิ๊กคอมิก

เทียบกับผู้หญิงเป็นโจเซ (ผู้หญิงวัยผู้ใหญ่) และโชโจะ (เด็กผู้หญิงและวัยรุ่นหญิง) 

## รายชื่อการ์ตูนญี่ปุ่นแนวเซเน็ง
* *[[โอ้เทพธิดา]]*
* *[[ชุลมุนวุ่นรักเทพพิทักษ์จากจันทรา]]*
* *[[กันสึ]]*
* *[[โกสท์อินเดอะเชลล์]]*
* *[[คะมิจุ!]]*
* *[[ซีปัง]]*
* *[[ดิจิทัล เลดี้]]* *(โชบิทส์)*
* *[[ทเวนตี้เซนจูรี่บอย]]*
* *[[เบอร์เซิร์ก]]* 
* *[[บ้านนี้ต้องมีเหมียว]]*
* *[[เพชฌฆาตไซบอร์ก]]*
* *[[มอนสเตอร์]]*
* *[[วิหคเพลิงฮิโนโตริ]]*
* *[[ยามเมื่อเหล่าจักจั่นกรีดร้อง]]*
* *[[สอนนักรักซะ]]*
* *[[สตราทอสโฟร์]]*
* *[[สึซึมิยะ ฮารุฮิ]]*
* *[[อากิระ คนไม่ใช่คน|อากิร่า ไม่เหมือนคน]]*
* *[[อิจิโกะ มาชิมาโระ]]*
* *[[อินิเชียล ดี]]*
* *[[อีวานเกเลียน]]*
* *[[XXXโฮลิค]]*
* *[[ชานะ นักรบเนตรอัคคี]]*
* *[[Hidamari Sketch]]*
* *[[ผ่าพิภพไททัน]]*
* *[[โตเกียวกูล]]*
* คณะประพันธกรจรจัด
* *[[สงครามผงาดบัลลังก์จิ๋นซี]]*
* เกิดใหม่เป็นลูกโอชิ

หมวดหมู่:ศัพท์ในการ์ตูนญี่ปุ่น
กาแล็กโทส

**กาแล็กโทส** () เรียกอีกอย่างว่า **น้ำตาลสมอง** (brain sugar) เป็นน้ำตาลชนิดหนึ่งที่พบในผลิตภัณฑ์นม (dairy product) ในน้ำตาลบีต (sugar beet) กัม (gum) และ น้ำเมือกจากต้นไม้ (mucilage) ถูกสังเคราะห์ในร่างกายและเกิดเป็นไกลโคไลปิดและไกลโคโปรตีน ในเนื้อเยื้อหลายชนิด ถูกจัดเป็นสารให้ความหวาน (sweetener) เพราะมีพลังงานอาหาร (food energy) กาแล็กโทสหวานน้อยกว่ากลูโคส ไม่ละลายน้ำมากนัก  *เมื่อนำ Galactose + Glucose ก็จะได้น้ำตาล Lactose ซึ่งพบในน้ำนมเหมือนกัน*

**กาแล็กแทน** (Galactan) เป็นพอลิเมอร์ของกาแล็กโทสพบใน เฮมิเซลลูโลส (hemicellulose) และสามารถเปลี่ยนเป็นกาแล็กโทสได้โดยการไฮโดรไลซิส (hydrolysis)

กาแล็กโทสเป็นโมโนแซ็กคาไรด์ (monosaccharide) ซึ่งเชื่อมต่อกับโมเลกุลของกลูโคส จะได้น้ำตาลไดแซ็กคาไรด์ (disaccharide) ที่ชื่อว่า แล็กโทส การไฮโดรไลซิสแล็กโทสจะได้กลูโคสและกาแล็กโทส ซึ่งจะถูก เร่งปฏิกิริยา โดยเอนไซม์บีตา-กาแล็กโทซิเดส แล็กเทสในร่างกายมนุษย์ กลูโคสจะถูกเปลี่ยนเป็นกาแล็กโทส เพื่อที่จะทำให้ต่อมน้ำนม (mammary gland) หลั่งแล็กโทสออกมาได้

## ปฏิกิริยาไฮโดรไลซิส
การ ไฮโดรไลซิส แล็กโทส และมี ?-กาแล็กโทซิเดสทำให้ได้กาแลกโทสและกลูโคส เอนไซม์นี้เกิดมาจากแลค โอเพอรอน (Lac operon) ใน *[[เอสเชอริเชีย โคไล]]* (*อี. โคไล*)

## การเผาผลาญผิดปกติ
การเผาผลาญผิดปกติ (metabolic disorders) มีความผิดปกติที่สำคัญเกี่ยวกับ กาแล็กโทส อยู่ 3 ประการคือ
* **[[ความบกพร่อง]]ใน[[กาแล็กโทไคเนส]] (Galactokinase)** เป็นสาเหตุของ โรคต้อกระจก (cataract) ถ้าควบคุมอาหารไม่ให้มีกาแล็กโทส โรคต้อกระจกจะทุเลาลง
* **การขาดเอนไซม์ยูพีดีกาแล็กโทส-4-อีพิเมอเรส (UDPgalactose-4-epimerase)** พบน้อยมาก (มีรายแค่ 2 รายเท่านั้น) ทำให้เกิดโรคหูหนวก (nerve deafness)
* **การขาดเอนไซม์กาแล็กโทส-1-ฟอสเฟตยูริดิลทรานเฟอเรส (Galactose-1-phosphate uridyl transferase)** รักษาได้โดยการรับประทานอาหารที่ไม่มีกาแล็กโทส

## แหล่งข้อมูลอื่น
มีการศึกษา 2 เรื่องที่พบว่ามีความสัมพันธ์กันระหว่างกาแล็กโทสในน้ำนมและมะเร็งรังไข่
* ncbi.nlm.nih.gov 2510499
* ncbi.nlm.nih.gov 2567871

หมวดหมู่:โภชนาการ
หมวดหมู่:โมโนแซ็กคาไรด์
หมวดหมู่:วัตถุให้ความหวาน
หมวดหมู่:กาแล็กโทส
โจเซ

thumb|right|upright=1.2|ภาพหน้าปกซีรีส์มังงะโจเซ '''' อัตชีวประวัติที่บันทึกการตั้งครรภ์ของผู้เขียนตอนอายุ 43 ปี โดยโมโตโกะ ฟูจิตะ

**มังงะโจเซ** (ญี่ปุ่น: 女性漫画 โรมาจิ: Josei Manga) รู้จักกันในชื่อ **เลดีส์คอมิกส์** (;  อังกฤษ: Ladies Comics) และในชื่อย่อว่า **เรดิโกมิ** () เป็นคำเรียกกลุ่มการ์ตูนญี่ปุ่นที่ก่อกำเนิดในคริสต์ช่วงทศวรรษ 1980 ในความหมายเฉพาะ *โจเซ* สื่อถึงมังงะที่มีกลุ่มเป้าหมายเป็นผู้หญิงวัยผู้ใหญ่ ซึ่งตรงข้ามกับ''โชโจะ''ที่มีกลุ่มเป้าหมายเป็นเด็กผู้หญิงและวัยรุ่นหญิงตอนปลาย แต่ในเชิงปฏิบัติ การแยกระหว่าง *โชโจะ* กับ *โจเซ* มักคลุมเครือ

การ์ตูนแนวโจเซส่วนใหญ่จะเกี่ยวกับชีวิตประจำวันของผู้ใหญ่เพศหญิงในญี่ปุ่น แต่ก็มีบ้างเรื่องที่มีเนื้อหาเกี่ยวกับนักเรียนมัธยม สไตล์การวาดภาพคล้ายกับการ์ตูนแนวโชโจะ แต่ตาไม่หวานและเป็นประกายเท่า และภาพโดยรวมดูเหมือนจริงมากขึ้น การ์ตูนโจเซจะเล่าเรื่องและมีมุมมองของความรักอย่างสมจริงสมจริงและบางครั้งก็มีเซ็กส์เป็นองค์ประกอบของเรื่อง ผิดกับความรักในการ์ตูนโชโจะซึ่งมักเป็นความรักในอุดมคติในวัยเรียน การ์ตูนโจะเซอีกกลุ่มหนึ่งมีเนื้อหาเกี่ยวกับความรักระหว่างผู้ชายกับผู้ชาย คล้าย ๆ กับการ์ตูนแนวยาโออิ โดยการ์ตูนเหล่านั้นจะมีเนื้อหาสมจริงสมจังกว่าโดยเน้นเรื่องความเป็นจริงในชีวิตเป็นหลัก

## ศัพท์มูล
มีบางคำที่ใช้สื่อถึงมังงะที่มีกลุ่มเป้าหมายเป็นผู้หญิงวัยผู้ใหญ่:

;เลดีส์คอมิก ()
:ศัพท์แรกที่ใช้ระบุกลุ่มมังงะ ถือเป็นคำแบบ *[[วาเซ-เอโงะ]]* ที่ "สตรี" จะเข้าใจเป็นคำพ้องของ "ผู้หญิง" ซึ่งบ่งบอกถึงการเน้นผู้ชมที่เป็นผู้ใหญ่ ต่อมาคำนี้ได้รับความหมายเชิงลบในคริสต์ทศวรรษ 1990 เนื่องมากมีการเชื่อมโยงกับมังงะลามและคุณภาพต่ำ ถึงแม้ว่าความเชื่อมโยงนี้เสื่อมสลายในคริสต์ทศวรรษ 2000 คำย่อสำหรับเลดีส์คอมิคือ **เรดิโกมิ** () และในประเทศญี่ปุ่น คำย่อนี้เป็นศัพท์ที่ใช้งานมากที่สุดสำหรับหมวดหมู่มังงะนี้ 

;ยังเลดีส์ (;  )
:ศัพท์ทาง *วาเซ-เอโงะ* ที่ระบุหมวดหมู่ตรงกลางระหว่างมังงะสำหรับผู้ใหญ่กับมังงะโชโจะ

;มังงะโจเซ ()
:คิดค้นโดยนักวิจารณ์และนักวิชาการในช่วงปลายคริสต์ทศวรรษ 1990 เพื่อแยกมังงะทั้งหมดที่มีกลุ่มเป้าหมายเป็นผู้หญิงวัยผู้ใหญ่จากมังงะโชโจะ แม้ว่าผู้ชมฝั่งญี่ปุ่นไม่ค่อยนิยมใช้คำนี้ แต่ผู้ชมฝั่งตะวันตกใช้คำนี้กันโดยทั่วไป

## หมายเหตุ

## อ้างอิง

### บรรณานุกรม

* 
* 
* 
* 
* 
* 
* 
* 
* 

## อ่านเพิ่ม
* 
* 
* 

หมวดหมู่:ศัพท์ในการ์ตูนญี่ปุ่น
กลูโคส

**กลูโคส** (; คำย่อ: Glc) เป็นน้ำตาลประเภทโมโนแซคคาไรด์ (monosaccharide) ที่มีปริมาณมากที่สุด และมีความสำคัญที่สุดในกลุ่มคาร์โบไฮเดรตด้วยกัน เซลล์ของสิ่งมีชีวิติทุกชนิดใช้กลูโคสเป็นแหล่งพลังงาน และสารเผาผลาญขั้นกลาง (metabolic intermediate) กลูโคสเป็นหนึ่งในผลผลิตหลักของการสังเคราะห์แสง (photosynthesis) และเป็นแหล่งพลังงานสำหรับการหายใจของเซลล์ (cellular respiration) โครงสร้างโมเลกุลตามธรรมชาติของมัน (D-glucose) จะอยู่ในรูปที่เรียกว่า **เดกซ์โตรส** (dextrose) โดยเฉพาะอย่างยิ่งในอุตสาหกรรมอาหาร

## การผลิต
### จากธรรมชาติ
# ในพืชและสิ่งมีชีวิตจำพวกโพรแคริโอต จากการสังเคราะห์แสง
# ในสัตว์และเชื้อรา จากการแยกสลายไกลโคเจน โดยกระบวนการที่รู้จักกันในชื่อ การสลายไกลโคเจน (Glycogenolysis) ในพืชจะเป็นการแยกสลาย ซับสเตรต คือ แป้ง
# ในสัตว์ กลูโคสจะถูกสังเคราะห์ในตับและไต จากสารขั้นกลาง (intermediates) ที่ไม่ใช่คาร์โบไฮเดรต (non-carbohydrate) เช่น ไพรูเวต (pyruvate) และ กลีเซอรอล (glycerol) โดยกระบวนการที่เรียกว่า กลูโคนีโอเจนีสิส (gluconeogenesis)

### ผลิตเพื่อการค้า
กลูโคสสามารถผลิตเป็นการค้าได้โดยการ ไฮโดรไลซิสแป้ง ที่มี เอ็นไซม์ ช่วยเร่งปฏิกิริยา พืชผักมากมายสามารถใช้เป็นแหล่งของแป้งได้เช่น ข้าว ข้าวโพด ข้าวสาลี มันเทศ มันสำปะหลัง (cassava) ต้นไม้เท้ายายม่อม (arrowroot) และ สาคู การใช้แป้งจากพืชจะแตกต่างกันไปตามส่วนต่าง ๆ ของโลก ในสหรัฐอเมริกาแป้งส่วนใหญ่จะเป็นแป้งข้าวโพด (จากต้นข้าวโพด) ในประเทศแถบเอเชียอย่างประเทศไทย จะใช้ข้าวทำแป้งเช่น แป้งข้าวเจ้าและแป้งข้าวเหนียว

กระบวนการที่ใช้เอนไซม์ช่วยจะมี 2 ขั้นตอน ดังนี้
# ขั้นตอนแรกใช้เวลาประมาณ 1–2 ชั่วโมง อุณหภูมิประมาณ 100&nbsp;°C เอนไซม์เหล่านี้จะ ไฮโดรไลซ์แป้งให้กลายเป็นคาร์โบไฮเดรตที่เล็กลง โดยจะมีโมเลกุลของกลูโคส 5–10 หน่วย ความผิดเพี้ยนของกระบวนการจะอยู่ที่การต้มส่วนผสมของแป้งที่อุณหภูมิ 130&nbsp;°C หรือร้อนกว่านี้ หนึ่งครั้งหรือมากกว่า การใช้ความร้อนระดับนี้เพื่อช่วยการละลายของแป้งในน้ำแต่มันก็จะทำลายฤทธิ์เอนไซม์ ซึ่งจะต้องเติมเอนไซม์เข้าไปใหม่ในการต้มแต่ละครั้ง
# ขั้นตอนที่สองเรียกว่า *แซคคาริฟิเคชัน* (saccharification) ขั้นตอนนี้จะไฮโดรไลซ์แป้งบางส่วนและไฮโดรไลซ์กลูโคสอย่างสมบูรณ์โดยใช้เอนไซม์ กลูโคอะไมเลส (glucoamylase) จาก เชื้อรา*[[แอสเปอร์จิลลัสไนเกอร์]]* (Aspergillus niger) สภาวะของปฏิกิริยาจะต้องควบคุมให้อยู่ที่ pH 4.6–5.2, 55–60&nbsp;°C และความเข้มข้นของคาร์โบไฮเดรตจะต้องอยู่ที่ 30–35% โดยน้ำหนัก ภายใต้สภาวการณ์เหล่านี้แป้งจะถูกเปลี่ยนเป็นกลูโคสประมาณ 96% หลังจากใช้เวลา 1–4 วัน ถ้าจะให้ผลผลิตสูงกว่านี้สามารถทำได้โดยการทำให้สารละลายจางลง แต่จะต้องใช้หม้อต้มที่ใหญ่กว่าและต้องการน้ำมากกว่าซึ่งสรุปแล้วไม่ประหยัดกว่า สารละลายกลูโคสที่ได้จะถูกทำให้บริสุทธิ์โดย การกรอง และเคี่ยวให้งวดใน เครื่องระเหยเอนกประสงค์ (multiple-effect evaporator) ดี-กลูโคสที่เป็นของแข็งจะทำได้โดย การตกผลึก (crystallization)

## อ้างอิง

## แหล่งข้อมูลอื่น

* 
* 

หมวดหมู่:โภชนาการ
หมวดหมู่:พยาธิวิทยาเคมี
หมวดหมู่:น้ำตาล
หมวดหมู่:วัตถุให้ความหวาน
หมวดหมู่:เมแทบอลิซึมของคาร์โบไฮเดรต
หมวดหมู่:ยาหลักขององค์การอนามัยโลก
หมวดหมู่:โมโนแซ็กคาไรด์
ยามาโตะ

**ยามาโตะ** () เป็นคำทับศัพท์จากภาษาญี่ปุ่น อาจหมายถึง

## ประวัติศาสตร์
* ชื่อประเทศญี่ปุ่น ในสมัยโบราณ
* แคว้นยามาโตะ แคว้นในสมัยโบราณของญี่ปุ่น
* ยุคยามาโตะ ยุคหนึ่งในประวัติศาสตร์ญี่ปุ่น
* เรือประจัญบานยามาโตะ เรือรบของญี่ปุ่นในสมัยสงครามโลกครั้งที่ 2

## บันเทิง
* ยามาโตะ ชื่อเรือดำน้ำหลักของการ์ตูนเรื่องยุทธการใต้สมุทร
* เรือรบอวกาศยามาโตะ อนิเมะแนววิทยาศาสตร์จากประเทศญี่ปุ่น เขียนโดย เลอิจิ มัตสึโมโตะ

## บุคคล
* ยามาโตะ (ชื่อ)
* ยามาโตะ (นามสกุล)

## อื่น ๆ
* ยามาโตะ อุนยู บริษัทขนส่งของญี่ปุ่น
* ยามาโตะยังเป็นชื่อเมืองต่าง ๆ ในประเทศญี่ปุ่น
** ยามาโตะ (จังหวัดคานางาวะ) นครในจังหวัดคานางาวะ
** ยามาโตะ (จังหวัดคูมาโมโตะ) เมืองในจังหวัดคูมาโมโตะ

หมวดหมู่:หน้าแก้ความกำกวมชื่อสถานที่
หมวดหมู่:หน้าแก้ความกำกวมชื่อเรือกำปั่น
IB

**IB** หรือ **Ib** สามารถหมายถึง
* ไอบูโปรเฟน (Ibuprofen)
* international Baccalaureate (International Baccalaureate)
* รหัส สมาคมขนส่งทางอากาศระหว่างประเทศ ของสายการบินไอบีเรีย
1 E6 m

สำหรับการเปรียบเทียบอันดับของขนาด (อังกฤษ: orders of magnitude) หน้านี้เป็นเป็นรายชื่อความยาวตั้งแต่ 1 Mm (1,000 กม.) ถึง 10 Mm (10,000 กม.) (106 และ 107 ม.)

__TOC__
----
**[[1 E5 m|ความยาวน้อยกว่า 10<sup>6</sup> เมตร]]**
----
#### การแปลงหน่วย
1,000 กม. เท่ากับ:
* 621.371 ไมล์
* ด้านหนึ่งของสี่เหลี่ยมจัตุรัส ซึ่งมีพื้นที่ 1,000,000 กม.<sup>2</sup>

#### ธรรมชาติ
* 2,000 กม. — ระยะทางจากปักกิ่งถึงฮ่องกง (คิดเป็นเส้นตรง)
* 2,800 กม. — ความกว้างของบริเวณที่แคบที่สุดของมหาสมุทรแอตแลนติก (บราซิล-แอฟริกาตะวันตก)
* 2,850 กม. — ความยาวของแม่น้ำดานูบ
* 3,690 กม. — ความยาวของแม่น้ำวอลกา แม่น้ำที่ยาวที่สุดในทวีปยุโรป
* 4,350 กม. — ความยาวของแม่น้ำฮวงโห
* 4,800 กม. — ความกว้างของบริเวณที่กว้างที่สุดของมหาสมุทรแอตแลนติก (สหรัฐฯ-แอฟริกาเหนือ)
* 5,100 กม. — ระยะทางจากดับลินถึงนิวยอร์ก (คิดเป็นเส้นตรง)
* 5,650 กม. — ความยาวชายฝั่งทะเลของนิวซีแลนด์
* 6,270 กม. — ความยาวของแม่น้ำมิสซิสซิปปีรวมกับแม่น้ำมิสซูรี
* 6,380 กม. — ความยาวของแม่น้ำแยงซี
* 6,695 กม. — ความยาวของแม่น้ำไนล์
* 6,762 กม. — ความยาวของแม่น้ำแอมะซอนรวมแม่น้ำสาขา
* 8,200 กม. — ระยะทางจากดับลินถึงซานฟรานซิสโก (คิดเป็นเส้นตรง)

#### ดาราศาสตร์
* 1,186 กม. — เส้นผ่านศูนย์กลางของดวงจันทร์คารอน, ดาวบริวารของดาวพลูโต
* 1,280 กม. — เส้นผ่านศูนย์กลางของวัตถุพ้นดาวเนปจูน (Trans-Neptunian object), ควาโอวาร์ (50000 Quaoar)
* 1,436 กม. — เส้นผ่านศูนย์กลางของดวงจันทร์ไอเอบตัส, หนึ่งในดวงจันทร์ขนาดใหญ่ดาวเสาร์
* 1,578 กม. — เส้นผ่านศูนย์กลางของดวงจันทร์ไททาเนีย, ดวงจันทร์ที่ใหญ่ที่สุดของดาวยูเรนัส
* 2,320 กม. — เส้นผ่านศูนย์กลางของดาวพลูโต
* 2,707 กม. — เส้นผ่านศูนย์กลางของดวงจันทร์ไทรทัน, ดวงจันทร์ที่ใหญ่ที่สุดของดาวเนปจูน
* 3,475 กม. — เส้นผ่านศูนย์กลางของดวงจันทร์ของโลก
* 3,643 กม. — เส้นผ่านศูนย์กลางของดวงจันทร์ไอโอ, ดวงจันทร์ของดาวพฤหัสบดี
* 4,879 กม. — เส้นผ่านศูนย์กลางของดาวพุธ
* 6,366 กม. — รัศมีของโลก
* 6,792 กม. — เส้นผ่านศูนย์กลางของดาวอังคาร

#### สิ่งก่อสร้างของมนุษย์
* 1,274 กม. — ระยะทางของถนนเพชรเกษม
* 2,451 กม. — ระยะทางของทางหลวงอลาสกา
* 3,069 กม. — ระยะทางของทางหลวงระหว่างรัฐหมายเลข 95 (จาก ฮูลตัน, เมน ถึง ไมอามี, ฟลอริดา)
* 3,846 กม. — ระยะทางของยูเอสไฮเวย์ 1 (จาก ฟอร์ตเคนท์, เมน ถึง คีย์เวสต์, ฟลอริดา)
* 5,007 กม. — ระยะทางโดยประมาณของทางหลวงระหว่างรัฐหมายเลข 90 (จาก ซีแอตเทิล, วอชิงตัน ถึง บอสตัน, แมสซาชูเซตส์)
* 6,400 กม. — ความยาวของกำแพงเมืองจีน
* 7,821 กม. — ความยาวของทางหลวงทรานส์-แคนาดา, ทางหลวงในประเทศที่ยาวที่สุดในโลก (จาก วิคตอเรีย, บริติชโคลัมเบีย ถึง เซนต์จอห์น, รัฐนิวฟันด์แลนด์)
* 9,289 กม. — ความยาวของทางรถไฟทรานส์-ไซบีเรีย
----
**[[1 E7 m|ความยาวมากกว่า 10<sup>6</sup> เมตร]]**
----

## ดูเพิ่ม
* อันดับของขนาด (ความยาว)

+06
สาวน้อยเวทมนตร์

**สาวน้อยเวทมนตร์** (; ) เป็นตัวละครประเภทหนึ่งในการ์ตูนญี่ปุ่น โดยหมายความถึงเด็กผู้หญิงที่มีพลังวิเศษบางอย่าง ยกตัวอย่างเช่น แซลลี่ ตัวละครเอกของเรื่องแม่มดน้อยแซลลี่, และ อักโกะ ตัวละครเอกของเรื่อง ฮิมิตสึ โนะ อักโกะจัง คำภาษาญี่ปุ่นอีกคำหนึ่งที่มีความหมายเดียวกันคือ "มาจกโกะ" (魔女っ子) คำว่าสาวน้อยเวทมนตร์ยังเป็นคำเรียกการ์ตูนญี่ปุ่นที่มีตัวละครเอกเป็นสาวน้อยเวทมนตร์อีกด้วย คำว่าสาวน้อยเวทมนตร์มีอีก 1 คำทับศัพท์คือ "มาโฮโชโจะ (魔法少女)"

อนิเมะแนวสาวน้อยเวทมนตร์มีต้นกำเนิดมาจากเรื่องแม่มดน้อยแซลลี่ ซึ่งได้รับอิทธิพลจากความโด่งดังของรายการโทรทัศน์แนวตลกของอเมริกาเรื่อง Bewitched ซึ่งฉายในญี่ปุ่นในช่วงปี 1964

## อ้างอิง

## แหล่งข้อมูลอื่น
* Henshin: The Mahou Shoujo Genre  เว็บไซต์รวบรวมรายชื่อการ์ตูนญี่ปุ่นแนวสาวน้อยเวทมนตร์ (อังกฤษ)
* เว็บไซต์มาโฮ-ไทยแลนด์ เว็บไซต์รวมการ์ตูนญี่ปุ่นแนวสาวน้อยเวทมนตร์ในประเทศไทย (ภาษาไทย)

หมวดหมู่:การ์ตูนญี่ปุ่น

*
โชโจ

**โชโจ** () เป็นชื่อศักราชญี่ปุ่นที่เกิดขึ้นหลังปี*[[โอเอ]]*และก่อนหน้า*[[เอเกียว]]* โดยอยู่ในช่วงเมษายน ค.ศ. 1428 ถึงกันยายน ค.ศ. 1429 จักรพรรดิที่ครองราชย์ในศักราชนี้คือจักรพรรดิโชโก () และจักรพรรดิโกะ-ฮานาโซโนะ ()

## เปลี่ยนศักราช
* **ค.ศ. 1428** *โชโจกันเน็ง* (): เปลี่ยนศักราชใหม่ ศักราชเก่าสิ้นสุดในปี*โอเอ*ที่ 35

## เหตุการณ์ในศักราช''โชโจ''
* **3 กุมภาพันธ์ ค.ศ. 1428** (*ปีโชโจที่ 1, วันที่ 18 เดือน 1*): โชกุน อาชิกางะ โยชิโมจิ ผู้ขึ้นมามีอำนาจอีกครั้งหลังบุตรชายเสียชีวิต เสียชีวิตตอนอายุ 43 ปี
* **สิงหาคม ค.ศ. 1428** (*ปีโชโจที่ 1, เดือน 7*): เกิดการก่อการกำเริบปีโชโจ
* **30 สิงหาคม ค.ศ. 1428** (*ปีโชโจที่ 1, วันที่ 20 เดือน 7*): จักรพรรดิโชโกสวรรคตด้วยพระชนมพรรษา 27 พรรษา *[[นิฮงโอไดอิจิรัง]]*อธิบายข้อเสนอแนะสาเหตุการสวรรคตว่า: *"Ce prince, s'occupait de magie et du culte de démons, mena une vie pure, et observa rigoureusement l'abstinence et le jeûne."* [เจ้าชายผู้นี้ ที่หมกมุ่นอยู่กับเวทมนตร์และลัทธิปีศาจ ดำเนินชีวิตอย่างบริสุทธิ์ ปฏิบัติตามการละเว้นและอดอาหารอย่างเคร่งครัด]
* **7 กันยายน ค.ศ. 1428** (*ปีโชโจที่ 1, วันที่ 29 เดือน 7*): จักรพรรดิโกะ-ฮานาโซโนะขึ้นครองราชย์ตอนพระชนมพรรษา 10 พรรษา

## อ้างอิง

## ข้อมูล
* Nussbaum, Louis Frédéric and Käthe Roth. (2005). *Japan Encyclopedia.* Cambridge: Harvard University Press. ; OCLC 48943301
* Titsingh, Isaac. (1834). *[[Nihon Odai Ichiran]]*; ou,  ''Annales des empereurs du Japon.''  Paris: Royal Asiatic Society, Oriental Translation Fund of Great Britain and Ireland. OCLC 5850691

## แหล่งข้อมูลอื่น
* National Diet Library, "The Japanese Calendar" -- historical overview plus illustrative images from library's collection
แอซีโทน

**แอซีโทน** () หรือตามระบบตั้งชื่อเรียก **โพรพาโนน** () เป็นสารเคมีที่พื้นฐานที่สุดของคีโตน (ketone)

แอซีโทน เป็นของเหลวที่ระเหยง่ายไม่มีสีมีจุดหลอมเหลวที่ -95.4&nbsp;°C และจุดเดือดที่ 56.53&nbsp;°C มันมี ความหนาแน่นสัมพัทธ์ เท่ากับ 0.819 (ที่ 0&nbsp;°C) ละลายได้ดีใน น้ำ เอทานอล อีเทอร์ ฯลฯ และเป็นตัวทำละลายที่สำคัญมาก การใช้งานแอซีโทนที่คุ้นเคยกันมากที่สุดคือใช้ในน้ำยาล้างเล็บ แอซีโทน ยังใช้ประโยชน์ในอุตสาหกรรม พลาสติก ไฟเบอร์ ยา และ สารเคมีอื่น ๆ

## บทบาททางชีวภาพ
มันเป็นสมาชิกใน กลุ่มคีโทน ตามปกติจะมีในปริมาณเล็กน้อยใน ปัสสาวะ และใน เลือด ปริมาณมาก ๆ มักจะพบหลังอดอาหาร (starvation) และในคนไข้ที่เป็น โรคเบาหวาน ที่ขาด อินซูลิน อย่างหนัก (ในคนไข้ที่ไม่ได้รับการรักษาหรือรักษาไม่เต็มที่) สังเกตได้จากลมหายใจที่จะมีกลิ่นเหมือนผลไม้ อันเกิดจาก แอซีโทน ซึ่งเรียกว่า กรดเกินเนื่องจากสารคีโทนเหตุเบาหวาน (diabetic ketoacidosis) แอซีโทนเกิดเองตามธรรมชาติในพืช ต้นไม้ ก๊าซภูเขาไฟ ไฟป่า และเป็นผลผลิตจากการสลายตัวของไขมัน นอกจากนี้ยังพบในควันจากท่อไอเสียรถยนต์ ควันบุหรี่ กระบวนการผลิตในอุตสาหกรรมช่วยทำให้มีแอซีโทนในสิ่งแวดล้อมมากกว่าที่เกิดขึ้นเองตามธรรมชาติ

## อ้างอิง

## แหล่งอ้างอิง
*

## แหล่งข้อมูลอื่น

* 
* NIOSH Pocket Guide to Chemical Hazards
* Acetone Safety Data Sheet (SDS)
* Hazardous substances databank entry at the national library of medicine 
* 
* Calculation of vapor pressure, liquid density, dynamic liquid viscosity, surface tension of acetone

หมวดหมู่:สารเคมีในบ้าน
หมวดหมู่:คีโทน
หมวดหมู่:สารเคมี
หมวดหมู่:ตัวทำละลาย
คลอแรมเฟนิคอล

**คลอแรมเฟนิคอล ** ( หรือ 2,2-dichlor-N-[(aR,bR) -b-hydroxy-a-hydroxymethyl-4-nitrophenethyl]acetamide) เป็น ยาปฏิชีวนะ (antibiotic) ได้จาก แบคทีเรีย ชื่อ *[[สเตรปโตมัยซีส เวเนซูเอลี]]* (Streptomyces venezuelae) และปัจจุบันได้จากการสังเคราะห์ คลอแรมเฟนิคอล มีประสิทธิภาพในการต้านจุลินทรีย์ได้หลายชนิด แต่เนื่องจากมันมีผลข้างเคียงที่อันตรายมาก เช่น ทำลายไขกระดูก (bone marrow) และ มะเร็งเม็ดโลหิตขาว (aplastic anemia)

ถึงแม้จะมีผลข้างเคียงที่อันตรายแต่องค์การอนามัยโลกก็อนุญาตให้ใช้ คลอแรมเฟนิคอล สำหรับรักษาโรคทางเดินอาหารของเด็กในประเทศโลกที่ 3 กรณีที่ไม่มีทางเลือกใช้ยาที่ดีกว่าและถูกกว่า โรคที่ใช้รักษาได้แก่อหิวาตกโรค (cholera) สามารถทำลายเชื้อ วิบริโอ (vibrio) และลดอาการ ท้องร่วง (diarrhea) มีประสิทธิภาพในการฆ่าเชื้อ วิบริโอ ที่ดื้อยา เตตร้าไซคลิน (tetracycline) ได้ดี และนอกจากนี้ยังใช้ใน ยาหยอดตา (eye drop) เพื่อรักษาโรค เยื่อตาขาวอักเสบ (conjunctivitis)
 
## รหัส
คลอแรมเฟนิคอล มีรหัสที่แตกต่างกันมากมายใน ระบบแบ่งตามกายวิภาคศาสตร์ที่ยามีผลรักษา:
* 
* 
* 
* 
* 
* 
* 

## แหล่งข้อมูลอื่น
* Merck
* NLM/Medline
* University of Pennsylvania

หมวดหมู่:ยาหลักขององค์การอนามัยโลก
หมวดหมู่:ยาปฏิชีวนะ
ฮกเกี้ยน

**ฮกเกี้ยน ** สามารถหมายถึง
* ชาวฮกเกี้ยน ชนเผ่าจีนที่มีถิ่นฐานตั้งอยู่ในมณฑลฮกเกี้ยน
* ภาษาฮกเกี้ยน ภาษาหนึ่งในตระกูลภาษาจีน
* มณฑลฮกเกี้ยน เขตการปกครองในประเทศจีน อยู่ทางทิศตะวันออกเฉียงเหนือของมณฑลกวางตุ้ง
* หมี่ฮกเกี้ยน ก๋วยเตี๋ยวผัดชนิดหนึ่ง
มณฑลฝูเจี้ยน

**มณฑลฝูเจี้ยน ** หรือ **มณฑลฮกเกี้ยน** () เป็นมณฑลชายฝั่งทะเลที่อยู่ทางภาคตะวันออกเฉียงใต้ของประเทศจีน อาณาเขตทางภาคเหนือติดกับมณฑลเจ้อเจียง ภาคใต้ติดกับมณฑลกวางตุ้ง ภาคตะวันออกติดกับช่องแคบไต้หวัน

ชื่อฝูเจี้ยนมาจากอักษรนำหน้าชื่อเมืองสองเมืองรวมกันคือฝูโจวและเจี้ยนโอว ชื่อนี้ได้รับการตั้งในสมัยราชวงศ์ถัง

## ที่ตั้งและอาณาเขต
มณฑลฝูเจี้ยนมีพื้นที่ติดต่อดังนี้ 
* **ทิศเหนือ** ติดต่อกับ มณฑลเจียงซี และมณฑลเจ้อเจียง ประเทศจีน 
* **ทิศใต้** ติดต่อกับ ทะเลจีนใต้ 
* **ทิศตะวันออก** ติดต่อกับ ทะเลจีนตะวันออก
* **ทิศตะวันตก** ติดต่อกับ มณฑลเจียงซี และมณฑลกวางตุ้ง ประเทศจีน

## ภาษาถิ่น
เนื่องจากฝูเจี้ยนเป็นส่วนหนึ่งของสาธารณรัฐประชาชนจีน ภาษาราชการจึงเป็นภาษาจีนกลางโดยใช้ตัวอักษรจีนแบบย่อ อย่างไรก็ดีฝูเจี้ยนมีภาษาถิ่นมากมาย เช่นเดียวกับมณฑลอื่น ๆ ในจีนใต้ ภาษาถิ่นของมณฑลฝูเจี้ยนเป็นภาษาในกลุ่มหมิ่นทั้งหมด ซึ่งประกอบด้วยภาษาจีนท้องถิ่น 7 ภาษาคือ ภาษาหมิ่นเบ่ย ภาษาหมิ่นตง ภาษาหมิ่นจง ภาษาหมิ่นหนาน ภาษาผู่เสี้ยน ภาษาส่าวเจี้ยง และภาษาฉุงเหวิน 6 ภาษาแรกใช้ในมณฑลฝูเจี้ยน ส่วนภาษาฉุงเหวินนั้นไม่ได้ใช้ในมณฑลฝูเจี้ยน แต่ใช้ในมณฑลไห่หนานแทน

คนไทยมักจะเรียกภาษาหมิ่นหนานว่าภาษาจีนฮกเกี้ยน ส่วนภาษาฉุงเหวินนั้นคนไทยมักจะเรียกว่าภาษาไหหลำ

## เมืองสำคัญ
เมืองหลวงคือเมืองฝูโจว ซึ่งอยู่บนฝั่งแม่น้ำหมินเจียง เมืองที่สำคัญอื่น ๆ ได้แก่ 
* เมืองเซี่ยเหมิน เป็นเมืองใหญ่ที่สุด ถูกยกระดับเป็นเมืองใหญ่ตั้งแต่ พ.ศ. 1930 เคยเป็นที่ ๆ ผู้ภักดีต่อราชวงศ์หมิงหนีพวกแมนจูมาหลบซ่อน
* เมืองฉานโจว เป็นเมืองท่าสำคัญในสมัยราชวงศ์ซ้อง ตั้งขึ้นเมื่อ พ.ศ. 1243

## การแบ่งเขตการปกครอง
สาธารณรัฐประชาชนจีนได้ควบคุมพื้นที่ส่วนใหญ่ของมณฑล และแบ่งเขตการปกครองออกเป็น 9 เขตการปกครองระดับจังหวัด โดยทั้งหมดมีฐานะเป็นนครระดับจังหวัด (มีนครระดับกิ่งมณฑลด้วย)

## อ้างอิง

## แหล่งข้อมูลอื่น

* เว็บไซต์มณฑลฝูเจี้ยน (สาธารณรัฐประชาชนจีน) 
* เว็บไซต์มณฑลฝูเจี้ยน (สาธารณรัฐจีน) 


ฝูเจี้ยน
หมวดหมู่:ภาคตะวันออกของประเทศจีน
ฝูเจี้ยน

**ฝูเจี้ยน** อาจหมายถึง
* มณฑลฝูเจี้ยน หรือมณฑลฮกเกี้ยน สาธารณรัฐประชาชนจีน
* มณฑลฝูเจี้ยน สาธารณรัฐจีน (ไต้หวัน)
* ชาวฮกเกี้ยน
* สำเนียงฮกเกี้ยน
ไอโซซอร์ไบด์

**ไอโซซอร์ไบด์**(อังกฤษ:isosorbide) ใช้อ้างอิงถึง ยา สองตัวที่ใช้ในการรักษา  อาการปวดเค้นหัวใจ(angina pectoris) คือ:
* ไอโซซอร์ไบด์ไดไนเตรต (isosorbide dinitrate) 
* ไอโซซอร์ไบด์โมโนไนเตรต (isosorbide mononitrate)
และอาจอ้างถึงยาที่เป็นอนุพันธ์ของ **ไอโซซอร์ไบด์**ที่ใช้เป็นยาขับปัสสาวะ (osmotic diuretics) ด้วย

## ดูเพิ่ม
* ไอโซซอร์ไบด์ไดไนเตรต
* ไอโซซอร์ไบด์โมโนไนเตรต

หมวดหมู่:ยา
ไอโซซอร์ไบด์โมโนไนเตรต

**ไอโซซอร์ไบด์โมโนไนเตรต**  (อังกฤษ:Isosorbide mononitrate) เป็นยาหลักที่ใช้รักษา อาการปวดเค้นหัวใจ (angina pectoris)  และมันมีฤทธิ์ในการขยาย หลอดเลือด จึงสามารถลด ความดันโลหิต ได้ 

## ดูเพิ่ม
* ไอโซซอร์ไบด์
* ไอโซซอร์ไบด์ไดไนเตรต

## แหล่งข้อมูลอื่น
* gp notebook

หมวดหมู่:แอลกอฮอล์ทุติยภูมิ
หมวดหมู่:ไนเตรตเอสเทอร์
หมวดหมู่:ฟิวโรฟิวแรน
ลอราตาดีน

**ลอราตาดีน**  (อังกฤษ:Loratadine) เป็นยาที่ใช้รักษา โรคภูมิแพ้ (allergy) นำออกทำตลาดโดย เชอริ่ง  (Schering-Plough) มีชื่อทางการค้าหลายชื่อเช่น
* **คลาริติน**® (**Claritin**®)
* **คลาริทิน**® (**Clarityn**®)
* **คลาราตีน**® (**Claratyne**®)
ขึ้นอยู่กับตลาด  ถ้าทำตลาดโดย ไวเอต (Wyeth) จะใช้ชื่อว่า **อะลาเวอร์ต** (Alavert)
และยังมีจำหน่ายในชื่อสามัญด้วย  สารหลังถูกเผาผลาญ (metabolite) ชื่อ เดสลอราดีน (desloratadine)ก็มีจำหน่ายในท้องตลาดด้วยในชื่อตัวของมันเองคือ ลอราตาดีน ซึ่งถูกจัดอยู่ในประเภทยาหาซื้อง่าย OTC (over the counter) มีทั้งใน สหรัฐและสหราชอาณาจักร  บางครั้งมีตำรับที่มีส่วนผสมของ ซูโดเอฟิดรีน(pseudoephedrine) อยู่ด้วยเพื่อให้มีผลในการรักษาการอุดตันของทางเดินหายใจ (decongestant aspect)โดยใช้เป็นยาสำหรับโรคหวัดและภูมิแพ้

* 
* 

## แหล่งข้อมูลอื่น
* Desloratadine for Allergic Rhinitis , a November 2003 article from *[[American Family Physician]]*
* 

หมวดหมู่:สารต้านฮิสทามีน
บูจินกัน

**บูจินกัน** () เป็นองค์กรศิลปะการต่อสู้นานาชาติ ตั้งอยู่ที่เมืองโนดะ จังหวัดชิบะ ประเทศญี่ปุ่น โดยมีมาซาอากิ ฮัตสึมิ (Masaaki Hatsumi) เป็นผู้ก่อตั้ง

โรงฝึกบูจินกันเป็นโรงฝึกศิลปะการต่อสู้โบราณของญี่ปุ่น มีวิชารวมไว้ทั้งหมด 9 วิชาเรียกชื่อรวม ๆ ว่า บูจินกัน บูโด ไทจุสสึ ()

## ชื่อของโรงฝึก
มะซะอะกิ ฮะสึมิ ตั้งชื่อโรงฝึกบูจินกันเพื่อเป็นเกียรติให้แก่ โทะชิสึงุ ทะกะมะสึ (Toshitsugu Takamatsu) อาจารย์ผู้สอนวิชาของท่านเอง แปลเป็นไทยว่า “โรงฝึกนักรบเทพ”

*bu ()
*jin ()
*kan ()

## วิชาของบูจินกัน
บูจินกันรู้จักกันดีจากวิชานินจา หรือนินจุสึ แต่เดิมในชื่อ “Togakure Ryū Ninjutsu” () แต่วิชาของโรงฝึกบูจินกันไม่ได้มีเพียงวิชานินจาอย่างเดียว มีวิชาของนินจุตสึ 3 วิชา และวิชาต่อสู้ของซามูไรอีก 6 วิชา จึงได้เปลี่ยนชื่อมาใช้เป็น บูจินกัน บูโด ไทจุสสึ และใช้มามาจนถึงปัจจุบัน

บูจินกัน บูโด ไทจุสสึ ประกอบไปด้วยวิชา 9 สายวิชาที่ มะซะอะกิ ฮะสึมิ สืบทอด คือ
*Togakure Ryū Ninpō Taijutsu ()
*Shinden Fudo Ryū Dakentaijutsu ()
*Koto Ryū Koppōjutsu ()
*Takagi Yoshin Ryū Jūtaijutsu ()
*Kuki Shinden Happōbikenjutsu ()
*Gyokko Ryū Kosshijutsu ()
*Gikan Ryū Koppōjutsu ()
*Gyokushin Ryū Ninpō Taijutsu ()
*Kumogakure Ryū Ninpō Taijutsu ()

## บูจินกันในประเทศไทย
เอก โอสถหงษ์ นำบูจินกันเข้ามาในประเทศไทยเมื่อประมาณปี พ.ศ. 2542 ตอนนั้นใช้ชื่อกลุ่มฝึกบูจินกัน ประเทศไทย (Bujinkan Thailand Training Group) และได้รับการรับรองจาก ดัก วิลสัน (Doug Wilson) ตำแหน่งชิโดชิ (Shidoshi) หรือผู้ที่ได้รับอนุญาตให้เปิดสอนจากประเทศญี่ปุ่น ซึ่งต่อมาได้ปิดตัวลงไปในปี พ.ศ. 2546  หลังจากนั้นในปี พ.ศ. 2548 เอก โอสถหงษ์ ได้รับตำแหน่งชิโดชิ เดินทางกลับมาจากประเทศญี่ปุ่น ได้นำการฝึกเข้ามาอีกครั้งโดยเปิดใหม่เป็นโรงฝึกบูจินกัน ประเทศไทย (Bujinkan Thailand Dojo) และในปัจจุบันก็ได้มีผู้ที่ได้รับตำแหน่งชิโดชิทั้งชาวไทยและชาวต่างชาติเปิดสอนอยู่ในหลาย ๆ พื้นที่ในประเทศไทย

## อ้างอิง

 
## แหล่งข้อมูลอื่น
* โรงฝึกบูจินกัน ประเทศญี่ปุ่น

หมวดหมู่:ศิลปะการต่อสู้ของญี่ปุ่น
ไอโซซอร์ไบด์ไดไนเตรต

**ไอโซซอร์ไบด์ไดไนเตรต**  () เป็น ไนเตรต ที่ใช้ในทาง เภสัชกรรม เพื่อเป็นตัวขยายหลอดเลือด (vasodilator)  เช่น ในการรักษา อาการปวดเค้นหัวใจ  (angina pectoris) และ โรคแผลที่ทวารหนัก (anal fissure)  ซึ่งเกิดจากเลือดไปเลี้ยงที่บริเวณนั้นน้อย

ไอโซซอร์ไบด์ไดไนเตรต เป็นส่วนประกอบของ บิดิล (BiDil)

## ดูเพิ่ม
* ไอโซซอร์ไบด์
* ไอโซซอร์ไบด์โมโนไนเตรต

หมวดหมู่:ไนเตรตเอสเทอร์
หมวดหมู่:Antianginals
หมวดหมู่:ฟิวโรฟิวแรน
ตา

thumb|ดวงตาของมนุษย์แสดงม่านตา รูม่านตา และตาขาวสีน้ำตาลอ่อน
[แผนผังแสดงส่วนต่าง ๆ ของดวงตาของ[มนุษย์*หมายเหตุ: ตาของสัตว์ชนิดอื่น อาจไม่คล้ายกับของมนุษย์*|right|thumb]]

**ตา** คือส่วนรับแสงสะท้อนของร่างกาย ทำให้สามารถมองเห็น และรับรู้สิ่งต่าง ๆ รอบตัวได้ ตาของสัตว์ต่าง ๆ มีรูปแบบที่ต่างกันออกไป ไม่ว่าจะเป็นตาของ สัตว์เลี้ยงลูกด้วยนม, สัตว์ปีก, สัตว์เลื้อยคลาน และสัตว์น้ำ โดยดวงตาของสัตว์ที่พัฒนาแล้ว มักจะมีเพียง 2 ดวง และ อยู่ด้านหน้าของใบหน้า เพื่อการมองเห็นแบบ 3 มิติ

ตา คือ อวัยวะที่ทำหน้าที่รับแสง โดยสัตว์แต่ละชนิดจะมีอวัยวะรับแสงที่แตกต่างกัน ตาที่เรียบง่ายที่สุดจะไม่สามารถทำอะไรได้เลยเว้นแต่การรับรู้ว่าสิ่งแวดล้อมนั้นมืดหรือสว่างเพื่อให้สามารถปรับตัวให้เข้ากับการเปลี่ยนแปลงของสภาพแวดล้อมได้ เช่น กลางวันหรือกลางคืน เป็นต้น แต่จะไม่สามารถรับรู้ออกมาเป็นภาพได้ ตาที่ซับซ้อนกว่าจะมีรูปทรงและสีที่เป็นเอกลักษณ์ ในระบบตาที่ซับซ้อน ตาแต่ละดวงจะสามารถรับภาพที่มีบริเวณที่ซ้อนทับกันได้ เพื่อให้สมองสามารถรับรู้ถึงความลึก หรือ ความเป็นสามมิติของภาพ เช่น ระบบตาของมนุษย์ อย่างไรก็ตาม ตาของสัตว์บางชนิด เช่น กระต่ายและกิ้งก่า ได้ถูกออกแบบมาให้มีส่วนของภาพที่ซ้อนทับกันน้อยที่สุด

*เลนส์* ที่อยู่ส่วนข้างหน้าของตาทำหน้าที่เช่นเดียวกับเลนส์ของกล้อง เมื่อคนเราแก่ตัวลง ตาของคนแก่จะไม่สามารถมองเห็นได้ชัดเจน และต้องใช้แว่น หรือคอนแทกต์เลนส์ จึงจะสามารถมองเห็นชัดเจนได้

## อ้างอิง

### บรรณานุกรม
* 

## อ่านเพิ่มเติม
* 

## แหล่งข้อมูลอื่น

* Evolution of the eye
* Anatomy of the eye – flash animated interactive. (Adobe Flash)
* Webvision. The organisation of the retina and visual system. An in-depth treatment of retinal function, open to all but geared most towards graduate students.
* Eye strips images of all but bare essentials before sending visual information to the brain, UC Berkeley research shows


หมวดหมู่:อวัยวะรับความรู้สึก
หมวดหมู่:ระบบการมองเห็น
กระเป๋ามิติที่ 4

**กระเป๋ามิติที่ 4** หรือ **กระเป๋าวิเศษ** () เป็นหนึ่งในของวิเศษของโดราเอมอน ซึ่งปรากฏอยู่ในการ์ตูนเรื่องโดราเอมอน เป็นอุปกรณ์สำหรับเก็บของวิเศษอื่นๆ ทั้งหลายจากโลกอนาคต เป็นกระเป๋ารูปครึ่งวงกลมสีขาว ติดอยู่บนหน้าท้องของโดราเอมอน ขนาดเล็ก แต่สามารถจุของได้มากกว่าขนาดที่เห็น เพราะของที่ใส่ลงในกระเป๋าจะเชื่อมโยงกับมิติที่ 4 ทำให้ใส่สิ่งของได้มากมายไม่จำกัด โดเรมอนมีกระเป๋าสำรองและจะเก็บไว้ที่ตู้เก็บของในห้องนอนของโนบิตะ (ที่นอนของโดราเอมอน) แม้แต่ตัวของโดราเอมอน ยังสามารถเข้าไปในกระเป๋ามิติที่ 4 ได้

## ดูเพิ่ม
* รายชื่อของวิเศษของโดราเอมอน

หมวดหมู่:ของวิเศษของโดราเอมอน
ไนเตรต

**ไนเตรต** ในทางอนินทรีย์เคมีเป็นเกลือของกรดไนตริก **ไนเตรตไอออน** เป็น พอลิอะตอมิกไอออน (polyatomic ion) ซึ่งมีสูตรเอมไพริกัล ดังนี้ NO3− และมีน้ำหนักโมเลกุลเท่ากับ 62.01 ดัลตัน (daltons) มันเป็นด่างร่วม (conjugate) ของกรดไนตริก ไนเตรตไอออนมีโครงสร้างเป็นสามเหลี่ยมแบนราบ (trigonal planar-โดยแต่ละออร์บิทัลทำมุมกัน 120 องศา) และสามารถแทนด้วยลูกผสม (hybrid) ดังรูปข้างล่างนี้

center|300px

เกลือไนเตรตเกิดเมื่อไอออนประจุไฟฟ้าบวกเข้าเชื่อมต่อกับอะตอมของออกซิเจน ประจุไฟฟ้าลบตัวหนึ่งของไนเตรตไอออน

## ประโยชน์ (Uses)
ไนเตรต เช่น โพแทสเซียมไนเตรต (ซอลต์ปีเตอร์) และ แอมโมเนียมไนเตรต (ammonium nitrate) เป็นแหล่งสำคัญของ ไนโตรเจน ใน ปุ๋ย ไนเตรตจะต้องถูกใช้อย่างรวดเร็วโดยพืชเพราะมันจะสูญเสียง่ายจากการซึมชะละลาย (leaching) หรือกระบวนการเปลี่ยนไนเตรตเป็นไนโตรเจน (denitrification) โดยแบคทีเรียมลพิษของไนเตรตได้กลายไปเป็นปัญหาสิ่งแวดล้อม (environmentalism issue) ในแม่น้ำและ มหาสมุทร ตัวอย่างแม่น้ำที่มีระดับไนเตรตสูงติดอันดับโลกได้แก่

* เคาน์ตีแบล็กฮอก (Black Hawk County) ในรัฐไอโอวา กรีนพาร์ตี (Green Party)
* แม่น้ำซีดาร์ (รัฐไอโอวา)

ไนเตรตเป็นออกซิไดซิ่งเอเจนต์ที่ดี เมื่อผสมกับไฮโดรคาร์บอน หรือคาร์โบไฮเดรต ไนเตรตสามารถทำให้ส่วนผสมเกิดเปลวไฟหรือระเบิดได้ ตัวอย่างเช่นโพแทสเซียมไนเตรตเป็นออกซิไดซิ่งในดินปืน

ในทางการแพทย์ไนเตรตอินทรีย์ เช่น ไนโตรกลีเซอรีน (nitroglycerin) ไอโซซอร์ไบด์โมโนไนเตรต (ISMN) และ ไอโซซอร์ไบด์ไดไนเตรต (ISDN) ใช้ประโยชน์เฉพาะในการป้องกันและรักษาอาการปวดเค้นหัวใจ (angina pectoris) แต่อย่างไรก็ดีมันก็อาจเกิดปฏิกิริยาผลข้างเคียงได้หากรับประทานหลังใช้ยาซิลเดนาฟิลซิเตรต (sildenafil citrate-Viagra) หรือยาประเภทเดียวกันในระยะเวลา 24 ชั่วโมง

## แหล่งข้อมูลอื่น
* Case Studies in Environmental Medicine - Nitrate/Nitrite Toxicity 
* Computational Chemistry Wiki 

หมวดหมู่:แอนไอออนที่ไม่โคออร์ดิเนต
หมวดหมู่:ออกโซแอนไอออน

หมวดหมู่:การเผาผลาญไนโตรเจน
โมเมนต์

ในทางฟิสิกส์ คำว่า **โมเมนต์** () อาจหมายถึงหลายแนวคิดที่แตกต่างกันดังนี้
* **โมเมนต์ของแรง** (moment of force) หรือเรียกเพียง *โมเมนต์* คือแนวโน้มของแรงที่ทำให้วัตถุหนึ่งบิดหรือหมุนไป เป็นแนวคิดพื้นฐานสำคัญในวิศวกรรมศาสตร์และฟิสิกส์ (กลศาสตร์และวิศวกรรมโยธา ให้ความหมายคำว่า "โมเมนต์" กับ "แรงบิด/ทอร์ก" ต่างกัน ในขณะที่ฟิสิกส์ถือว่าเหมือนกัน)
** **แขนโมเมนต์** (moment arm) คือปริมาณชนิดหนึ่งที่ใช้คำนวณโมเมนต์ของแรง ดูที่บทความ แรงบิด (torque)
** **หลักการของโมเมนต์** (the principle of moment) คือทฤษฎีบทเกี่ยวกับโมเมนต์ของแรง ดูที่บทความ แรงบิด
** **โมเมนต์แท้** (pure moment) คือโมเมนต์ของแรงชนิดพิเศษอย่างหนึ่ง ดูที่บทความ แรงคู่ควบ (couple)
* **โมเมนต์ของ[[เวกเตอร์]]** (moment of vector) คือนัยทั่วไปของแนวคิดโมเมนต์ของแรง โมเมนต์ **M** ของเวกเตอร์ **B** รอบจุด *A* หาได้จาก
::\mathbf{M_A} = \mathbf{r_{AB}} \times \mathbf{B}
:เมื่อ **r<sub>AB</sub>** คือเวกเตอร์จากจุด *A* ไปยังจุดที่เวกเตอร์ **B** กระทำ และเครื่องหมาย × หมายถึงผลคูณไขว้ของเวกเตอร์
:ดังนั้น **M** อาจกล่าวได้ว่าเป็น "โมเมนต์ **M** ที่เกี่ยวข้องกับแกนซึ่งวิ่งผ่านจุด *A*" หรือเรียกสั้น ๆ ว่า "โมเมนต์ **M** รอบจุด *A*" ถ้าจุด *A* เป็นจุดกำเนิด (หรือบริบทที่เกี่ยวกับแกนหายไป) เราจึงสามารถเรียกได้ว่าเป็น *โมเมนต์* เฉย ๆ และถ้า **B** เป็นเวกเตอร์ของแรง โมเมนต์ของแรงก็จะเป็นแรงบิดตามที่อธิบายไว้แล้วข้างต้น
* **[[โมเมนต์ความเฉื่อย]]** (moment of inertia) คือแนวคิดของการเคลื่อนที่แบบหมุนที่คล้ายกัน แต่แสดงในมุมมองของมวล
::I = \sum m r^2
* **[[โมเมนตัมเชิงมุม]]** (angular momentum) คือแนวคิดเชิงการหมุนของโมเมนตัม (ในอดีตโมเมนตัมเชิงมุมเคยเรียกว่า "โมเมนต์ของโมเมนตัม")
::L = I \omega\!
* **[[โมเมนต์แม่เหล็ก]]** (magnetic moment) คือโมเมนต์ขั้วคู่ (dipole) ใช้วัดความเข้มข้นและทิศทางของแหล่งแม่เหล็ก
::\mathbf{\mu} = I \mathbf{A}

หมวดหมู่:ปริมาณทางกายภาพ
อะโดบี ดรีมวีฟเวอร์

**อะโดบี ดรีมวีฟเวอร์** (Adobe Dreamweaver) หรือชื่อเดิมคือ **แมโครมีเดีย ดรีมวีฟเวอร์** (Macromedia Dreamweaver) เป็นโปรแกรมแก้ไข HTML พัฒนาโดยบริษัทแมโครมีเดีย (ปัจจุบันควบกิจการรวมกับบริษัท อะโดบีซิสเต็มส์) สำหรับการออกแบบเว็บไซต์ในรูปแบบ WYSIWYG กับการควบคุมของส่วนแก้ไขรหัส HTML
ในการพัฒนาโปรแกรมที่มีการรวมทั้งสองแบบเข้าด้วยกันแบบนี้ ทำให้ ดรีมวีฟเวอร์เป็นโปรแกรมที่แตกต่างจากโปรแกรมอื่น ๆ ในประเภทเดียวกัน ในช่วงปลายปีทศวรรษ 2533 จนถึงปีพ.ศ. 2544 ดรีมวีฟเวอร์มีสัดส่วนตลาดโปรแกรมแก้ไข HTML อยู่มากกว่า 70%  

ดรีมวีฟเวอร์มีทั้งในระบบปฏิบัติการแมคอินทอช และไมโครซอฟท์วินโดวส์ ดรีมวีฟเวอร์ยังสามารถทำงานบนระบบปฏิบัติการแบบยูนิกซ์ ผ่านโปรแกรมจำลองอย่าง WINEได้ รุ่นล่าสุดคือ ดรีมวีฟเวอร์ CC (2017)

อนึ่ง คำว่า Dreamweaver หรือ ดรีมวีฟเวอร์  หมายถึง  ทอฝัน หรือ สานฝัน ในภาษาอังกฤษ  

## การทำงาน
### การทำงานกับภาษาต่าง ๆ
ดรีมวีฟเวอร์ สามารถทำงานกับภาษาคอมพิวเตอร์ในการเขียนเว็บไซต์แบบไดนามิค ซึ่งมีการใช้ HTML เป็นตัวแสดงผลของเอกสาร เช่น ASP, ASP.NET, PHP, JSP และ ColdFusion รวมถึงการจัดการฐานข้อมูลต่าง ๆ อีกด้วย และในเวอร์ชันล่าสุด (เวอร์ชัน 8) ยังสามารถทำงานร่วมกับ XML และ CSS ได้อย่างง่ายดาย

## มุมมองในการทำงานกับ ดรีมวิฟเวอร์
* มุมมองแบบ Code เป็นมุมมองที่ใช้ในการแก้ไขโค้ด HTML หากผู้ที่จะใช้มุมมอง Code ในการจัดการกับไฟล์ต้องมีความรู้เกี่ยวกับโค้ดHTML 
* มุมมองแบบ split เป็นมุมมองที่แสดงให้เห็นทั้งโค้ด HTML และมุมมองปรกติ ซึ่งจะบอกให้ทราบว่าการทำงานกับไฟล์ ขณะนั้นอยู่ในส่วนใดของโค้ด HTML กับมุมมองปกติ
* มุมมองแบบ Design เป็นมุมมองการทำงานปกติแสดงเหมือนจริงของเอกสารเว็บเพจ

### การจัดการไฟล์
ดรีมวีฟเวอร์ยังสามารถทำงานในการจัดการไฟล์ได้ ทั้งจัดการไฟล์ภายในเว็บไซต์ของตน หรือจัดการเว็บไซต์บนเซิร์ฟเวอร์ ผ่าน FTP

## ดูเพิ่ม
* รายชื่อโปรแกรมแก้ไข HTML

## อ้างอิง

## แหล่งข้อมูลอื่น
* สอน Dreamweaver  
* เว็บไซต์อย่างเป็นทางการของ Dreamweaver
* VDO สอน Dreamweaver (ภาษาไทย)
* ฟรีสอน Dreamweaver ตั้งแต่เบื้องต้นถึงขั้นสูง (ภาษาไทย)
* สอน Dreamweaver MX  (ภาษาไทย)
* ส่วนขยายของ Macromedia Dreamweaver
* จุดเด่นของโปรแกรมดรีมวีฟเวอร์ 
* ความสามารถของโปรแกรมแมโครมีเดียดรีมวีฟเวอร์ 
* VDO สอนการใช้งาน ภาษาไทย 
* บทความสอนการใช้งาน ภาษาไทย 

หมวดหมู่:ซอฟต์แวร์ของอะโดบี
หมวดหมู่:อะโดบีซิสเต็มส์
หมวดหมู่:อะโดบี ครีเอทีฟ สวีท
ธันวาคม พ.ศ. 2547

**ธันวาคม พุทธศักราช 2547** เป็นเดือนสุดท้ายของปี พ.ศ. 2547 วันแรกของเดือนเป็นวันพุธ วันสุดท้ายของเดือนเป็นวันศุกร์

## วันอาทิตย์ที่ [[26 ธันวาคม]] [[พ.ศ. 2547|2547]]
* แผ่นดินไหวใต้มหาสมุทรอินเดีย ขนาด 9.0 ก่อให้เกิดคลื่นยักษ์ ซัดเข้าฝั่งรอบมหาสมุทรอินเดีย อาทิ ศรีลังกา, อินเดีย, อินโดนีเซีย, ประเทศไทย รวมถึงชายฝั่งบางส่วนของทวีปแอฟริกา มียอดผู้เสียชีวิตมากกว่า 500,000 คน

## วันจันทร์ที่ [[20 ธันวาคม]] [[พ.ศ. 2547|2547]]
* อภิลักขิตสมัยที่วันพระราชสมภพ สมเด็จพระนางเจ้ารำไพพรรณี พระบรมราชินีในรัชกาลที่ ๗ ครบ ๑๐๐ ปี มีกิจกรรมเฉลิมพระเกียรติในที่ต่างๆ เช่น มหาวิทยาลัยราชภัฏรำไพพรรณี จังหวัดจันทบุรี (พระตำหนักสวนบ้านแก้ว) อาคารรัฐสภา พิพิธภัณฑ์พระบาทสมเด็จพระปกเกล้าเจ้าอยู่หัว และจุฬาลงกรณ์มหาวิทยาลัย

## วันพฤหัสบดีที่ [[9 ธันวาคม]] [[พ.ศ. 2547|2547]]
* สมเด็จพระนางเจ้าสิริกิติ์ พระบรมราชินีนาถ เสด็จพระราชดำเนินทรงเปิดสวนเบญจกิติ สวนสาธารณะใจกลางกรุงเทพมหานคร ซึ่งตั้งอยู่บริเวณโรงงานยาสูบ ติดศูนย์การประชุมแห่งชาติสิริกิติ์

## วันอาทิตย์ที่ [[5 ธันวาคม]] [[พ.ศ. 2547|2547]]
* ปล่อยนกกระดาษประมาณ 120 ล้านตัวที่คนไทยพับส่งกันมา จากทางเครื่องบิน ส่งมายัง 3 จังหวัดชายแดนภาคใต้

หมวดหมู่:ธันวาคม
หมวดหมู่:พ.ศ. 2547
สะพานพระปกเกล้า

**สะพานพระปกเกล้า** () หรือที่บางคนเรียกกันแบบสั้น ๆ ว่า **สะพานปก** เป็นสะพานข้ามแม่น้ำเจ้าพระยาแห่งหนึ่งในกรุงเทพมหานคร เชื่อมระหว่างถนนจักรเพชร กับ ถนนจักรวรรดิ ในพื้นที่แขวงวังบูรพาภิรมย์ เขตพระนคร (ฝั่งพระนคร) กับถนนประชาธิปก ในพื้นที่แขวงสมเด็จเจ้าพระยา เขตคลองสาน และ แขวงหิรัญรูจี เขตธนบุรี ฝั่งธนบุรี เป็นสะพานคู่ขาไปและขากลับ สร้างคู่ขนานกันกับสะพานพระพุทธยอดฟ้า เนื่องจากการจราจรบริเวณนั้นถึงจุดวิกฤต รัฐบาลโดยกรมโยธาธิการจึงเห็นว่าควรมีสะพานอีกแห่งหนึ่งเพื่อช่วยระบายการจราจร โดยได้เว้นที่ช่วงกลางสะพานไว้สำหรับก่อสร้างรถไฟฟ้าลาวาลินด้วย ปัจจุบันสะพานแห่งนี้อยู่ในความรับผิดชอบของกรมทางหลวงชนบท

## สวนลอยฟ้าเจ้าพระยา

thumb|สวนลอยฟ้าเจ้าพระยา|left
**[[สวนลอยฟ้าเจ้าพระยา]]** หรือเดิมใช้ชื่อว่า “สะพานพระปกเกล้าสกายปาร์ค” เป็นสวนสาธารณะลอยฟ้าแห่งแรกของประเทศไทย เป็นโครงการปรับปรุงโครงสร้างเดิมของโครงการรถไฟฟ้าลาวาลินที่สร้างค้างและไม่ได้รับผลประโยชน์มานานกว่า 30 ปี โดยมีมุมพักผ่อน ทางเดิน ทางจักรยาน และจุดชมวิว เชื่อมการสัญจรฝั่งธนบุรีเข้ากับฝั่งพระนคร เริ่มตั้งแต่ปลายสะพานฝั่งธนบุรี เหนือสวนป่าเฉลิมพระเกียรติ ถึงปลายสะพานฝั่งพระนคร มีระยะทางประมาณ 280 เมตร โดยมีพิธีเปิดเมื่อวันที่ 24 มิถุนายน พ.ศ. 2563

## ดูเพิ่ม
* สะพานพระพุทธยอดฟ้า
* ถนนจักรเพชร
* ถนนจักรวรรดิ
* บางกอกริเวอร์พาร์ค

## อ้างอิง

## แหล่งข้อมูลอื่น

พระปกเกล้า
หมวดหมู่:ก่อตั้งในกรุงเทพมหานครในปี พ.ศ. 2527
พระปกเกล้า
พระปกเกล้า
พระปกเกล้า
หมวดหมู่:สถานที่ที่ตั้งชื่อตามพระนามของพระบาทสมเด็จพระปกเกล้าเจ้าอยู่หัว
พฤศจิกายน พ.ศ. 2547

**พฤศจิกายน พุทธศักราช 2547** เป็นเดือนที่ 11 ของปี พ.ศ. 2547 วันแรกของเดือนเป็นวันจันทร์ วันสุดท้ายของเดือนเป็นวันอังคาร

## วันอาทิตย์ที่ [[14 พฤศจิกายน]] [[พ.ศ. 2547|2547]]
* ตัวแทนอาจารย์จากหลายมหาวิทยาลัยเข้าพบนายกรัฐมนตรี ยื่นหนังสือต่อรัฐบาลกรณีการแก้ไขปัญหาความรุนแรงในจังหวัดชายแดนภาคใต้ โดยเสนอให้นายกรัฐมนตรีกล่าวคำขอโทษต่อครอบครัวผู้เสียชีวิตในเหตุการณ์ที่ตากใบ ใช้สันติวิธีในการแก้ไขปัญหา และใช้หลักการการมีส่วนร่วมของประชาชนในท้องถิ่น โดยเสนอให้ร่วมกันก่อตั้ง "คณะกรรมการสมานฉันท์แห่งชาติ" เพื่อระดมความคิดเห็นจากทุกฝ่าย

## วันพฤหัสบดีที่ [[11 พฤศจิกายน]] [[พ.ศ. 2547|2547]]
* นายยัสเซอร์ อาราฟัต ประธานาธิบดีปาเลสไตน์ ถึงแก่อสัญกรรม เมื่ออายุ 75 ปี

## วันอังคารที่ [[9 พฤศจิกายน]] [[พ.ศ. 2547|2547]]
* เปิดตัว มอซิลลา ไฟร์ฟอกซ์ 1.0 เป็นเว็บเบราว์เซอร์คู่แข่งสำคัญของไมโครซอฟท์

## วันพุธที่ [[3 พฤศจิกายน]] [[พ.ศ. 2547|2547]]
* พล.ต.อ.ประทิน สันติประภพ สมาชิกวุฒิสภากรุงเทพมหานคร ชกหน้านายอดุลย์ วันไชยธนวงศ์ ส.ว.แม่ฮ่องสอน ระหว่างการประชุมวุฒิสภาเกี่ยวกับเอกสารปกเหลืองของนายเจิมศักดิ์ ปิ่นทอง ส.ว.กรุงเทพฯ เหตุการณ์นี้ทำให้ถูกวิพากษ์วิจารณ์อย่างมากถึงภาพลักษณ์ของวุฒิสภา

หมวดหมู่:พฤศจิกายน
หมวดหมู่:พ.ศ. 2547
ตุลาคม พ.ศ. 2547

**ตุลาคม พุทธศักราช 2547** เป็นเดือนที่ 10 ของปี พ.ศ. 2547 วันแรกของเดือนเป็นวันศุกร์ วันสุดท้ายของเดือนเป็นวันเสาร์

## วันจันทร์ที่ [[25 ตุลาคม]] [[พ.ศ. 2547|2547]]
* เหตุการณ์ที่ตากใบ: เกิดเหตุปะทะกันระหว่างเจ้าหน้าที่กับผู้ชุมนุมหลายร้อยคน หน้า สภ.อ.ตากใบ ตำบลตากใบ อำเภอตากใบ จังหวัดนราธิวาส หลังสลายการชุมนุมแล้ว มีผู้เสียชีวิต 4 คน และเจ้าหน้าที่ได้ส่งผู้ชุมนุมจำนวนมากขึ้นรถบรรทุก หลังจากนั้นพบว่ามีผู้ชุมนุมอีก 78 คน เสียชีวิตบนรถเนื่องจากขาดอากาศหายใจ
## วันอังคารที่ [[19 ตุลาคม]] [[พ.ศ. 2547|2547]]
* พล.อ. มองเอ้ ผู้บัญชาการทหารบก กองทัพพม่า ยึดอำนาจ พล.อ. คีนหญุ่น นายกรัฐมนตรี
## วันอังคารที่ [[5 ตุลาคม]] [[พ.ศ. 2547|2547]]
* องค์การการศึกษา วิทยาศาสตร์ และวัฒนธรรมแห่งสหประชาชาติ (UNESCO) กำหนดให้วันที่ 5 ตุลาคม ของทุกปี เป็นวันครูโลก (World Teacher’ s Day) ซึ่งสมาคมการศึกษาแห่งประเทศไทยและคุรุสภาได้ร่วมกับองค์กรการศึกษาต่างๆ เริ่มจัดงาน “วันครูโลก” ในประเทศไทยขึ้นเป็นครั้งแรก โดยสมเด็จพระเทพรัตนราชสุดาฯ สยามบรมราชกุมารี เสด็จฯ เป็นองค์ประธานในพิธีเปิดงาน

หมวดหมู่:ตุลาคม
หมวดหมู่:พ.ศ. 2547
สะพานพระราม 3

[thumb|300px|right|สะพานพระราม 3 และ[สะพานกรุงเทพ ในช่วงค่ำคืน ภาพในปี พ.ศ. 2562]]

**สะพานพระราม 3** เป็นสะพานข้ามแม่น้ำเจ้าพระยา เชื่อมระหว่างถนนรัชดาภิเษกและถนนสมเด็จพระเจ้าตากสิน ในพื้นที่เขตธนบุรี กับถนนเจริญกรุงและถนนพระรามที่ 3 ในพื้นที่เขตบางคอแหลม สร้างขึ้นคู่ขนานกับสะพานกรุงเทพ เพื่อบรรเทาปัญหาการจราจรตามแนวพระราชดำริของพระบาทสมเด็จพระมหาภูมิพลอดุลยเดชมหาราช บรมนาถบพิตร

เนื่องจากสะพานกรุงเทพยังคงต้องเปิด-ปิดสะพานอยู่ จึงต้องสร้างสะพานพระราม 3 ให้สูง เพื่อให้เรือสินค้าแล่นผ่านได้ นอกจากนี้ สะพานพระราม 3 ยังเป็นสะพานแบบอสมมาตรที่สูงเป็นอันดับ 5 ของโลกด้วย และเหตุที่สะพานมีระดับสูงและช่วงทางลงยาวมาก ทำให้มีอุบัติเหตุเกิดขึ้นเป็นประจำทุกปี นอกจากนั้นในทางลงด้านถนนเจริญกรุงก็ประสบอุบัติเหตุบ่อยครั้ง เนื่องจากเป็นทางลาดชัน จึงเกิดเหตุรถพุ่งเข้าชนบ้านที่อยู่ตรงทางลง ทำให้ต้องมีการสร้างแผงปูนขึ้นกั้นบริเวณบ้านที่อยู่ทางลงด้านนี้ โดยสะพานแห่งนี้ มีระบบขนส่งมวลชน ประเภทรถโดยสารด่วนพิเศษ นั่นคือ รถโดยสารด่วนพิเศษ สายสาทร–ราชพฤกษ์ ใช้ช่องทางร่วมกับรถทั่วไปด้วย โดยช่องเดินรถจะอยู่ด้านขวาสุด ชิดเกาะกลางสะพาน

## ข้อมูลทั่วไป
* **วันที่ทำการก่อสร้าง :** วันที่ 29 สิงหาคม พ.ศ. 2539 
* **วันเปิดการจราจร :** วันที่ 21 ตุลาคม พ.ศ. 2542 
* **วันที่ทำพิธีเปิดสะพาน :** วันที่ 30 มีนาคม พ.ศ. 2543
* **บริษัทที่ทำการก่อสร้าง :** Ed.Zublin Ag.Wayss & Freytag And Stecon Joint Venture
* **ราคาค่าก่อสร้าง :** งบประมาณแผ่นดิน 411,489,540 บาท และจากกองทุนความร่วมมือทางเศรษฐกิจโพ้นทะเลแห่งญี่ปุ่น (OECF) 2,481,181,265 เยน
* **แบบของสะพาน :** สะพานคานรูปกล่อง (Box Girder) 
* **ความกว้างของสะพาน :** 6 ช่องจราจร 2 ทิศทาง 23 เมตร (ยกเว้นเชิงสะพานทั้งสองฝั่ง มี 4 ช่องจราจร เนื่องจากช่องจราจรด้านซ้ายสุดทั้งสองช่องเป็นสะพานเชื่อมต่อกับถนนเจริญกรุงและถนนสมเด็จพระเจ้าตากสิน)
* **สูงจากระดับน้ำ :** 34 เมตร จากระดับน้ำทะเลปานกลาง 
* **ความกว้างของช่องลอด :** 66 เมตร
* **ความยาวของโครงสร้างสะพาน :** หลักช่วงกลางน้ำ 226 เมตร, หลักช่วงข้าง 125 เมตร 
* **ความยาวเชิงลาดของสะพาน :** ทั้ง 2 ฝั่ง 1,694 เมตร 
* **ความยาวเชิงลาดทางขึ้น :** ที่ถนนตก 211 เมตร, ที่ถนนสมเด็จพระเจ้าตากสิน 625 เมตร 
* **ความยาวเชิงลาดทางลง :** ที่ถนนเจริญกรุง 366 เมตร 
* **ถนนระดับดิน :** ทั้งสองฝั่ง 834 เมตร
* **ความยาวสะพานพร้อมเชิงลาด :** 3,372 เมตร โดยเริ่มต้นจากจุดสิ้นสุดของโครงการก่อสร้างและปรับปรุงถนนพระรามที่ 3 ห่างจากแยกถนนตก ประมาณ 300 เมตร

## ทัศนียภาพ

## ดูเพิ่ม
* สะพานกรุงเทพ
* ถนนพระรามที่ 3
* ถนนตก

## อ้างอิง

## แหล่งข้อมูลอื่น

พระราม 3
พระราม 3
พระราม 3
หมวดหมู่:สถานที่ที่ตั้งชื่อตามพระนามของพระบาทสมเด็จพระนั่งเกล้าเจ้าอยู่หัว
พระราม 3
จักรพรรดิฟรีดริชที่ 3 แห่งเยอรมนี

**จักรพรรดิฟรีดริชที่ 3** () หรือพระนามเต็มคือ **ฟรีดริช วิลเฮ็ล์ม นิคโคเลาส์ คาร์ล แห่งปรัสเซีย** () เป็นจักรพรรดิเยอรมันและกษัตริย์แห่งปรัสเซียในปีค.ศ. 1888

พระองค์เป็นโอรสของจักรพรรดิวิลเฮ็ล์มที่ 1 และเอากุสทาแห่งซัคเซิน-ไวมาร์-ไอเซอนัค พระบิดาของพระองค์เป็นเชษฐาของพระเจ้าฟรีดริช วิลเฮ็ล์มที่ 4 แห่งปรัสเซีย

ใน ค.ศ. 1858 พระองค์ได้สมรสกับเจ้าหญิงวิกตอเรียแห่งสหราชอาณาจักรและไอร์แลนด์ พระราชธิดาองค์โตของพระราชินีวิกทอเรียและเจ้าชายอัลเบิร์ตแห่งเซ็ก-โคเบิร์ก-โกธา ทั้งคู่มีโอรสธิดาด้วยกันถึง 8 พระองค์ คือ เจ้าชายวิลเฮ็ล์ม (ค.ศ. 1859) เจ้าหญิงคาโรธีน (ค.ศ. 1860) เจ้าชายเฮดริช (ค.ศ. 1862) เจ้าชายซิกจิสมูท (ค.ศ. 1864) เจ้าหญิงวิกทอเรีย (ค.ศ. 1866) เจ้าชายวาดิเมียร์ (ค.ศ. 1868) เจ้าหญิงโซเฟีย (ค.ศ. 1870) และเจ้าหญิงมากาเร็ต (ค.ศ. 1872)

ใน ค.ศ. 1861 พระบิดาของพระองค์ เจ้าชายวิลเฮ็ล์มที่ 1 ขึ้นเป็นกษัตริย์แห่งปรัสเซีย และพระองค์ได้รับสถาปนาเป็นมกุฏราชกุมาร. พระองค์ได้บังคับบัญชากองทัพในสงครามออสเตรีย-ปรัสเซีย ใน ค.ศ. 1866 และสงครามฝรั่งเศส-ปรัสเซีย ใน ค.ศ. 1871

## พระโอรส-ธิดา

## ฐานันดรและพระอิสริยยศ


ฟ
หมวดหมู่:จักรพรรดิเยอรมัน
หมวดหมู่:พระมหากษัตริย์ปรัสเซีย
หมวดหมู่:พระมหากษัตริย์เยอรมนี
หมวดหมู่:มกุฎราชกุมารแห่งปรัสเซีย
หมวดหมู่:มกุฎราชกุมารแห่งจักรวรรดิเยอรมัน
หมวดหมู่:ราชวงศ์โฮเอินท์ซ็อลเลิร์น
หมวดหมู่:บุคคลจากพ็อทซ์ดัม
หมวดหมู่:เสียชีวิตจากมะเร็ง
หมวดหมู่:ทหารในสงครามฝรั่งเศส-ปรัสเซีย
หมวดหมู่:จอมพลแห่งปรัสเซีย
หมวดหมู่:จอมพลแห่งจักรวรรดิเยอรมัน
หมวดหมู่:จอมพลแห่งจักรวรรดิรัสเซีย
หมวดหมู่:ผู้ได้รับพัวร์เลอเมรีท (ชั้นทหาร)
หมวดหมู่:พระราชโอรสในสมเด็จพระจักรพรรดิ
หมวดหมู่:พระราชโอรสในพระมหากษัตริย์
หมวดหมู่:พระราชบุตรในจักรพรรดิวิลเฮ็ล์มที่ 1 แห่งเยอรมนี
สะพานกรุงเทพ

300px|thumb|right|สะพานกรุงเทพขณะเปิดให้เรือผ่าน

**สะพานกรุงเทพ** เป็นสะพานข้ามแม่น้ำเจ้าพระยาแห่งที่ 3 ต่อจากสะพานพระราม 6 และสะพานพระพุทธยอดฟ้า ถือเป็นสะพานโยกเพียงแห่งเดียวในเอเชียตะวันออกเฉียงใต้ที่ยังเปิด-ปิดได้อยู่ เชื่อมระหว่างบริเวณสี่แยกถนนตก เขตบางคอแหลมทางฝั่งพระนคร กับบริเวณสี่แยกบุคคโลในพื้นที่เขตธนบุรีทางฝั่งธนบุรี ใช้ในการคมนาคมทางบกข้ามแม่น้ำเจ้าพระยาและปิด-เปิด ให้เรือเข้าออก ลักษณะการก่อสร้างเป็นแบบคอนกรีตอัดแรง โดยวิธีการอิสระซึ่งยาวที่สุดในประเทศไทย มีช่องทางจราจร 4 ช่อง ความยาวสะพาน 350.80 เมตร ช่วงกลางน้ำยาว 226 เมตร เริ่มเปิดใช้งานเมื่อวันที่ 24 มิถุนายน พ.ศ. 2502 ปัจจุบันอยู่ในความรับผิดชอบของกรมทางหลวงชนบท

ปัจจุบัน สะพานยังเปิด-ปิดเพื่อให้เรือสินค้าที่แล่นเข้าออกเป็นประจำผ่าน แต่เมื่อมีการเปิด-ปิดสะพาน ก็ต้องมีการปิดการจราจร ทำให้เกิดปัญหาจราจรติดขัดเป็นอันมาก อีกทั้งเป็นสะพานที่อายุกว่า 50 ปี ทำให้มีปัญหาด้านกลไกเปิด-ปิดสะพานอยู่บ่อยครั้ง รัฐบาลจึงทุ่มงบสร้างสะพานที่สูงพอให้เรือสินค้าแล่นผ่านได้เพื่อบรรเทาปัญหาการจราจร สะพานนั้นคือ สะพานพระราม 3

## ข้อมูลทั่วไป
* **วันที่ทำการก่อสร้าง :** วันที่ 31 สิงหาคม พ.ศ. 2497 แล้วเสร็จปลายปี พ.ศ. 2500 
* **วันเปิดการจราจร :** วันที่ 24 มิถุนายน พ.ศ. 2502 (ค.ศ. 1959) 
* **บริษัทที่ทำการก่อสร้าง :** FUJI CAR MANUFACTURING CO.,LTD.
* **ราคาค่าก่อสร้าง :** 31,912,500.00 บาท 
* **แบบของสะพาน :** ชนิดเปิด-ปิดได้ 
* **จำนวนช่วงสะพานกลางน้ำ :** 5 ช่วง ( 64.00+64.00+60.00+64.00+64.00) 
* **ความยาวของสะพาน :** 350.80 เมตร 
* **ความสูงจากน้ำทะเลปานกลาง :** 7.50 เมตร
* **เชิงลาดสะพาน ฝั่งพระนคร :** 129.70 เมตร 
* **เชิงลาดสะพาน ฝั่งธนบุรี :** 180.55 เมตร 
* **รวมความยาวทั้งหมด :** 661.05 เมตร 
* **จำนวนช่องทางวิ่ง :** 4 ช่องทางจราจร 
* **ความกว้างผิวจราจรสะพาน :** 12.00 เมตร 
* **ความกว้างสะพาน :** 17.00 เมตร 
* **ความกว้างทางเท้าแต่ละด้าน :** 2.50 เมตร 
* **ออกแบบรับน้ำหนัก :** H-16-44 
* **น้ำหนักโครงเหล็ก :** รวมทั้งพื้นจราจร สำหรับช่วง 64.00 ม. หนัก 440 ตัน
* **สำหรับช่วงเปิด-ปิด :** หนักข้างละ 200 ตัน 
* **ระดับคอสะพาน :** ฝั่งพระนคร 4.15 ม. ฝั่งธนบุรี 4.15 ม. 
* **รับน้ำหนักได้ :** TRACTOR TRUCK WITH SEMI-TRAILER 29.25 TONS ต่อช่วงสะพาน หรือ 16 TONS TRUCK TRAINS วิ่งสวนกัน 4 คัน และ วิ่งตามกันห่าง 4 ม. น้ำหนักแผ่อีก 400 km/m2

## ทัศนียภาพ

## ดูเพิ่ม
* สะพานพระราม 3
* ถนนพระรามที่ 3
* ถนนมไหสวรรย์

## อ้างอิง
*

## แหล่งข้อมูลอื่น
* 

หมวดหมู่:โบราณสถานในเขตธนบุรี
หมวดหมู่:โบราณสถานในเขตบางคอแหลม
กรุงเทพ
กรุงเทพ
กรุงเทพ

กรุงเทพ
กันยายน พ.ศ. 2547

**กันยายน พุทธศักราช 2547** เป็นเดือนที่ 9 ของปี พ.ศ. 2547 วันแรกของเดือนเป็นวันพุธ วันสุดท้ายของเดือนเป็นวันพฤหัสบดี

## วันพฤหัสบดีที่ [[30 กันยายน]] [[พ.ศ. 2547|2547]]
* สมศักดิ์ เทพสุทิน รัฐมนตรีว่าการกระทรวงเกษตรและสหกรณ์ เป็นประธานในพิธีเปิดงาน "มหกรรมข้าวโลก" (World Rice Expo 2004) ณ พิพิธภัณฑ์การเกษตรเฉลิมพระเกียรติ อำเภอคลองหลวง จังหวัดปทุมธานี

หมวดหมู่:กันยายน
หมวดหมู่:พ.ศ. 2547
สิงหาคม พ.ศ. 2547

**สิงหาคม พุทธศักราช 2547** เป็นเดือนที่ 8 ของปี พ.ศ. 2547 วันแรกของเดือนเป็นวันอาทิตย์ วันสุดท้ายของเดือนเป็นวันอังคาร

## เหตุการณ์
### วันอาทิตย์ที่ [[29 สิงหาคม]] [[พ.ศ. 2547|2547]]
*การเลือกตั้งผู้ว่าราชการกรุงเทพมหานคร พ.ศ. 2547: อภิรักษ์ โกษะโยธิน ผู้สมัครหมายเลข 1 จากพรรคประชาธิปัตย์ ชนะการเลือกตั้ง ได้รับเลือกตั้งให้เป็นผู้ว่าราชการกรุงเทพมหานคร
*วรพจน์ เพชรขุ้ม ขึ้นชิงเหรียญทองมวยสากลสมัครเล่น ในรุ่นแบนตั้มเวต ในการแข่งขันกีฬ่าโอลิมปิก 2004 ที่กรุงเอเธนส์ ประเทศกรีซ เป็นฝ่ายแพ้ กิลเยอร์โม ริกองโดซ์ นักมวยชาวคิวบาไป 22-13 หมัด ได้เหรียญเงิน

### วันพฤหัสบดีที่ [[26 สิงหาคม]] [[พ.ศ. 2547|2547]]
* เยาวภา บุรพลชัย คว้าเหรียญทองแดงการแข่งขันเทควันโดในกีฬาโอลิมปิก

### วันพุธที่ [[18 สิงหาคม]] [[พ.ศ. 2547|2547]]
* การเลือกตั้งผู้ว่าราชการกรุงเทพมหานคร พ.ศ. 2547: อภิรักษ์ โกษะโยธิน ผู้สมัครหมายเลข 1 จากพรรคประชาธิปัตย์ เปิดปราศรัยหาเสียงขึ้นที่วงเวียนใหญ่ ท่ามกลางฝนที่ตกลงมาอย่างหนัก (อาร์วายทีไนน์)

### วันอังคารที่ [[17 สิงหาคม]] [[พ.ศ. 2547|2547]]
* นักวิจัยชาวจีน ค้นพบ MD5 ของไฟล์ 2 ไฟล์ ที่ตรงกัน

### วันอาทิตย์ที่ [[15 สิงหาคม]] [[พ.ศ. 2547|2547]]
* อุดมพร พลศักดิ์ คว้าเหรียญทองยกน้ำหนักในการแข่งขันกีฬาโอลิมปิก นับเป็นนักกีฬาหญิงคนแรกของไทยที่ได้เหรียญทองโอลิมปิก

### วันศุกร์ที่ [[13 สิงหาคม]] [[พ.ศ. 2547|2547]]
* พิธีเปิดการแข่งขันกีฬาโอลิมปิก 2004 ณ กรุงเอเธนส์ ประเทศกรีซ

## วันสำคัญเดือนนี้
* 12 ส.ค. - วันแม่แห่งชาติ
* 10 ส.ค. - วันไบโอดีเซลสากล

หมวดหมู่:สิงหาคม
หมวดหมู่:พ.ศ. 2547
กรกฎาคม พ.ศ. 2547

**กรกฎาคม พุทธศักราช 2547** เป็นเดือนที่ 7 ของปี พ.ศ. 2547 วันแรกของเดือนเป็นวันพฤหัสบดี วันสุดท้ายของเดือนเป็นวันเสาร์

## วันจันทร์ที่ [[26 กรกฎาคม]] [[พ.ศ. 2547|2547]]
*การเลือกตั้งผู้ว่าราชการกรุงเทพมหานคร พ.ศ. 2547: วันเปิดรับสมัครผู้สมัครรับเลือกตั้งผู้ว่าราชการกรุงเทพเป็นวันแรก ที่ศาลาว่าการกรุงเทพมหานคร

## วันอังคารที่  [[13 กรกฎาคม]] [[พ.ศ. 2547|2547]]
* กรมปศุสัตว์ของบ 70 ล้าน ผลิตวัคซีนไข้หวัดนก

## วันจันทร์ที่ [[12 กรกฎาคม]] [[พ.ศ. 2547|2547]]
* กรมปศุสัตว์ยอมรับ เชื้อไข้หวัดนกยังฝังตัว รอโอกาสเกิดรอบสองได้ทุกพื้นที่

## วันอาทิตย์ที่ [[4 กรกฎาคม]] [[พ.ศ. 2547|2547]]
* ทีมชาติกรีซ ได้แชมป์ ยูโร 2004

## วันเสาร์ที่ [[3 กรกฎาคม]] [[พ.ศ. 2547|2547]]
* ระบบรถไฟฟ้ามหานคร สายเฉลิมรัชมงคล เริ่มเปิดใช้งานอย่างเป็นทางการ

## อ้างอิง

หมวดหมู่:กรกฎาคม
หมวดหมู่:พ.ศ. 2547